Batla House Box Office Collection Day 4: जॉन अब्राहम की 'बाटला हाउस' की ताबड़तोड़ कमाई जारी, किया इतना कलेक्शन  
जॉन अब्राहम की फिल्म का बॉक्स ऑफिस कलेक्शन
15 अगस्त को फिल्म हुई थी रिलीज
2008 में हुए 'बाटला हाउस' एनकाउंटर पर आधारित है फिल्म
Batla House Box Office Collection Day 4: जॉन अब्राहम (John Abraham) और मृणाल ठाकुर (Mrunal Thakur) की फिल्म 'बाटला हाउस (Batla House)' बॉक्स ऑफिस पर ताबड़तोड़ कमाई कर रही है. साल 2008 में 'बाटला हाउस' में हुए एनकाउंटर पर आधारित ये फिल्म लोगों को खूब पसंद आ रही है. जॉन अब्राहम की ये फिल्म स्वतंत्रता दिवस के मौके पर रिलीज हुई थी. इस फिल्म की कहानी दर्शकों को खूब पसंद आ रही है. फिल्म को बॉक्स ऑफिस पर भी अच्छा रिस्पांस मिल रहा है. बॉक्स ऑफिस इंडिया डॉट कॉम के मुताबिक इस फिल्म ने रविवार को 11.5 से 12 करोड़ रुपये की कमाई की है. इस तरह जॉन अब्राहम (John Abraham) की फिल्म बॉक्स ऑफिस (Batla House Box Office Collection) पर मजबूती के साथ आगे बढ़ रही है. 


'बाटला हाउस (Batla House Box Office Collection)' ने अब तक 43 करोड़ रुपये की कमाई कर ली है. इस फिल्म ने गुरुवार को 14.50 करोड़ रुपये की, शुक्रवार को 7.50 करोड़ रुपये की कमाई, शनिवार को 9.50 करोड़ रुपये की कमाई की तो वहीं रविवार को 11.5 से 12 करोड़ रुपये की कमाई की है. बता दें जॉन अब्राहम की फिल्म 'बाटला हाउस' को अक्षय कुमार (Akshay Kumar) की फिल्म 'मिशन मंगल (Mission Mangal)' बॉक्स ऑफिस पर कड़ी टक्कर दे रही है. ये दोनों फिल्में एक साथ रिलीज हुईं हैं.
फिल्म 'बाटला हाउस' में जॉन अब्राहम डीसीपी संजीव कुमार की भूमिका निभा रहे हैं. जॉन अब्राहम (John Abraham) और मृणाल ठाकुर (Mrunal Thakur) स्टारर फिल्म 'बाटला हाउस (Batla House Box Office Collection)' साल 2008 मे हुए एनकाउंटर पर आधारित है. इस फिल्म के जरिए लोग एनकाउंटर की कहानी को बेहतर तरीके से समझ सकेंगे. कमाई से अलग फिल्म ने अपने कंटेंट से भी दर्शकों का दिल जीता है.